b"\n_START_ARTICLE_\nCarretera europea E01\n_START_SECTION_\nIrlanda del Nord\n_START_PARAGRAPH_\nAl trajecte norirland\xc3\xa9s, l'E01 no hi est\xc3\xa0 senyalitzada. Comen\xc3\xa7a a Larne, al Comtat d'Antrim, com a carretera A08. A Newtownabbey pren regulaci\xc3\xb3 d'autopista, amb la denominaci\xc3\xb3 A08(M). Posteriorment s'uneix a la M2, una autopista que arriba fins a Belfast. Ac\xc3\xad es converteix en l'A12, la qual uneix l'M2 i l'M1. El seg\xc3\xbcent tram \xc3\xa9s sobre l'autovia A1, la qual marxa cap al sud fins a Lisburn, on passa la frontera.\n_START_SECTION_\nRep\xc3\xbablica d'Irlanda\n_START_PARAGRAPH_\nL'autopista continua per la Rep\xc3\xbablica d'Irlanda com l'autovia N1, la qual, a partir de Ballymascanlon, al Comtat de Louth, passa a ser l'autopista M1. A l'arribar a Dubl\xc3\xadn, l'E01 enganxa amb l'M50, un dels cinturons de la capital irlandesa. Prop de Shankill, aplega a la carretera M11, la qual d\xc3\xb3na pas a l'autovia N11, al sud de Bray al Comtat de Wicklow. Aquesta secci\xc3\xb3 passa propera a la Reserva Natural de Glen of the Downs. _NEWLINE_Tret d'una secci\xc3\xb3 d'un sol carril entre Rathnew i Arklow, tamb\xc3\xa9 al Comtat Wicklow, la carretera mant\xc3\xa9 els dos carrils fins al sud de Gorey, al Comtat de Wexford. En aquest moment, la via passa a ser d'un sol carril en tot el que resta a Irlanda. L'N11 segueix fins Wexford, on es troba amb l'N25 que hi ve de Cork. L'E01 mant\xc3\xa9 el recorregut de l'N25 fins Rosslare Europort.\n_START_SECTION_\nGal\xc3\xadcia\n_START_PARAGRAPH_\nAquesta \xc3\xa9s la primera de les dues seccions de l'E01 sobre s\xc3\xb2l de l'Estat espanyol, que rec\xc3\xb2rre l'AP-9, coneguda com l'Eix Atl\xc3\xa0ntic, entre Ferrol i Tui, on hi \xc3\xa9s la frontera amb Portugal sobre el riu Minho. Connecta algunes de les principals ciutats galleges: La Corunya, Sant Jaume de Compostel\xc2\xb7la, Pontevedra i Vigo."